ร้านก๋วยเตี๋ยวต้มยำน้ำข้นทะเลบ้านดอนเป็นร้านก๋วยเตี๋ยวเล็กๆ ที่ตั้งอยู่ไม่ไกลจากวัดธรรมบูชาค่ะ โดยหากข้ามถนนจากหน้าวัดมาฝั่งตรงข้ามแล้วให้มองหาซอยไตรอนุสนธิ์ จากนั้นเดินเข้าไปในซอย ร้านจะอยู่ไม่ไกลจากปากซอยนัก และอยู่ทางฝั่งซ้ายมือค่ะ

ลักษณะของร้านเป็นร้านที่มีเคาน์เตอร์ทำก๋วยเตี๋ยวตั้งอยู่ตรงหน้าร้าน มีป้ายติดชื่อร้านชัดเจนทั้งบริเวณเคาน์เตอร์และด้านบนเพดานหน้าร้านเลยค่ะ ด้านในมีโต๊ะประมาณ 9 - 10 โต๊ะ และมีเมนูแผ่นใหญ่แปะไว้บริเวณข้างฝา และที่สำคัญคือมีไวไฟฟรีค่ะ!!!! บร๊ะ...เดี๋ยวนี้ร้านก๋วยเตี๋ยวมีไวไฟแล้วนะคะตัวเธ้อ

สำหรับเมนูอาหารของร้านก็มีทั้งเมนูก๋วยเตี๋ยวต้มยำ และบรรดาเมนูอาหารตามสั่งแบบจานเดียวค่ะ เช่น ผัดกะเพรา กุ้งอบกระเทียม เมนูข้าวผัด

+ ก๋วยเตี๋ยวต้มยำน้ำใสหมู (35 บาท)
เป็นก๋วยเตี๋ยวต้มยำน้ำใสรสออกเปรี้ยว แต่ก็ค่อนข้างกลมกล่อมค่ะ ใส่หมูเด้ง และไข่ยางมะตูมมาด้วย

+ ข้าวกุ้งอบกระเทียม (50 บาท)
เมนูนี้แนะนำเลยค่ะ ข้าวสวยเสิร์ฟมาร้อนๆ กับกุ้งอบกระเทียมที่เป็นกุ้งสดๆ ผัดกับซอสที่เหมือนใส่มันกุ้งลงไปทำให้มีรสเข้มข้นและหอมมันมาก อร่อยจริงอะไรจริงค่ะ

+ ข้าวไข่ข้นต้มยำกุ้ง 
เมนูนี้สุดยอดมากกกกกกกก***** จริงๆ ค่ะ คือดีงามอร่ามจิตจริงๆ เป็นข้าวสวยโปะด้วยไข่ข้น แล้วราดด้วยต้มยำกุ้งที่อร่อยมากกกกกกกกกกกกกกก (เว่อร์ไปมั้ย ฮ่าๆ) คืออร่อย รสชาติเข้มข้น ทำให้เราติดใจ ยังอยากกินจนถึงทุกวันนี้เลยค่ะ เสียดายที่เราอยู่ต่างจังหวัด ไม่ได้ไปกินบ่อยๆ (T___T)

+ หมูกะเพราราดข้าว
เมนูนี้ของป๊าเราเองค่ะ ป๊าชอบผัดกะเพราหมูชิ้นราดข้าว ทางร้านก็จัดให้ค่ะ ป๊าบอกว่ารสชาติดีค่ะ

โดยรวมนะคะ ร้านนี้ถือเป็นร้านที่อาหารอร่อย ราคาไม่แพงเลย มีน้ำแข็งฟรีและน้ำเปล่าฟรีด้วยค่ะ และที่สำคัญคืออาหารทะเลที่ใส่ในอาหารก็สดด้วยค่ะ แม่ค้าบอกว่าไม่ได้สต๊อคอาหารทะเลเอาไว้ และไม่ได้ซื้อครั้งละเยอะมาก ถ้าหมดก็ขับรถไปซื้อที่ตลาดที่อยู่ใกล้ๆ ทำให้ได้อาหารทะเลที่สดเสมอค่ะ

ปล.ข้าวไข่ข้นต้มยำกุ้งคืออร่อยมากกกกกกกกกกกค่ะ